**Årsmelding for trosopplæringa 2020**

På tross av korona har en del tiltak i trosopplæringa blitt gjennomført også i 2020.

Dåpssamtaler:

Det gjennomføres dåpssamtaler med alle foreldre som skal ha dåp i kirkene våre. Dette er prestene ansvarlige for.

Trilletreff:

Annenhver mandag møtes foreldre (i hovedsak mødre) og babyer som er hjemme i foreldrepermisjon ved Sakshaug kirke. Vi triller en tur og spiser lunsj i lillesalen etterpå. Dette er et populært tiltak som mange fra hele kommunen, og nabokommuner, møter opp på.

Fadderpakker:

Det ble delt ut en fadderpakke i forbindelse med dåp i kirkene våre. I den pakken var det 3 gaver som fadderne får i oppgave å dele ut ved 1års dåpsdag, 2 års dåpsdag og 3års dåpsdag.

Konfirmantundervisning:

Det har gjennom året vært konfirmantundervisning. Den har foregått på Kjerkstu rett etter skoletid omtrent en gang i måneden. Ottar og Frida har hatt hovedansvar for konfirmantene våre.

K+:

Dette er kirkas tilbud til de som er over konfirmantalder. Frida prest har tatt tak i dette og vi håper og tror at dette vil fenge enda flere ungdommer etter hvert.

Øvrig barne- og ungdomsarbeid:

Det drives mye bra arbeid blant barn og unge her i kommunen. Takk til alle dere som frivillig lager mange fine stunder for barn og ungdommer 😊

Frivillige:

Mange frivillige er innom kirkene våre i løpet av året. Uten disse hadde ikke alle arrangementene vært gjennomførbare. Tusen takk!

|  |  |  |  |
| --- | --- | --- | --- |
| 27. januar | Jakten på sammenhengen for barn mellom 6 og 9 år | Kjerkstu, Sakshaug | En kveld med bibelfortelling, kreativ aktivitet og laging av egen kveldsmat |
| 13. februar | MandagsMiddag | Kjerkstu, Sakshaug  | Tilbud til alle mellom 0 og 100 år som vil spise middag i trivelig fellesskap  |
| 19. mars | Tårnagentdag | Sakshaug kirke | En dag for tredjeklasse fylt av mysterier, god mat og trivesel. Populært tiltak! 34 barn møtte. |
| 1. mars | Småbarnstreff for barn mellom 2 og 5 år  | Sakshaug kirke  | Hovedfokus på sang og bibelfortelling |
| Før påske | Påskevandring for barnehagebarn | Alle kirkene våre | Noen barnehager var inne i kirka og andre var utenfor.  |
| Påska | PotterPåske | Digitalt | Frida og Silje spilte inn små videsnutter for hver dag i påska. Disse var i sammenheng med HarryPotterfilmene. Tanken var at folk så filmene hjemme og vår lille film i forkant eller etterkant.  |
| April | Aktivitetsløyper | Rundt alle kirkene | Det hang aktivtetsløyper rundt alle kirkene våre |
| 26. april | Småbarnstreff for barn mellom 2 og 5 år | Sakshaug kirke | Løype rundt inne i kirka  |
| Mai/juni | Aktivitetsløype | Rundt alle kirkene våre |  |
| 13. juni | Jorda rundt på en lørdag, 4. og 5.klasse | Kjerkstu | Vårt misjonstiltak. Godt oppmøte! Vi reiser jorda rundt på en lørdag, og i hvert kontintent får vi høre om hva som gjøres av misjon der, pluss en aktivitet som er relatert til stedet. Vårruller til lunsj.  |
| 15. august | Skolestarterdag for 6åringer | Salberg kyrkje og Salbergstu | En dag fylt med fortellingen om skapelsen, vaffel, bli kjent runde i kirka og selvfølgelig lek i friminuttene.  |
| 16. august | Familiepilgrimsvandring | Hustad kirke  | En vandring før gudstjenesten i Hustad.  |
| 30. august | Skolestartgudstjeneste | Sakshaug kirke | Utdeling av «Min kirkebok 6» til skolestarterne |
| Hele september | Konfirmasjoner | Alle kirkene  | Gudstjenestene ble gjennomført med antallsbegrensninger |
| 16. september | Jakten på sammenhengen | Undersåker | Dårlig vær denne dagen, så dessverre ingen som dukka opp |
| 1. oktober | Småbarnstreff for barn mellom 2 og 5 år  | Stornesøra | Fortelling om Noas ark og snekkering av båt. Felles grilling.  |
| 11. oktober | Utdeling av 4årsbok | Mosvik kirke | Boken ble delt ut i gudstjenesten |
| 12. oktober | MandagsMiddag | Kjerkstu, Sakshaug | Tema var skapelsen |
| 2. november | MandagsMiddag | Kjerkstu, Sakshaug  | Besøk av Vivace aspirantkor  |
| 8. november | Utdeling av 4årsbok | Heggstad kirke | Boken ble delt ut i gudstjenesten |
| 14. november | Lys Våken for sjetteklasse | Sakshaug kirke | Dette ble gjennomført uten overnatting i år, men uansett veldig populært. Vi så den første filmen om Narnia, spiste pizza og hadde en litt halvskummel løype ute. Felles gudstjeneste og avslutning i kirka etterpå.  |
| 22. november | Utdeling av 4årsbok | Salberg kyrkje | Det ble lagt opp til en løype rundt kirka, og utdeling av bok en liten premie i etterkant. Godt oppmøte tross «høljregn».  |
| 28. november | Utdeling av 4årsbok | Limsteins-plassen | Vi sto på stand og delte ut bøker til 4åringene, samt serverte gløgg, spilte julemusikk og hadde pynta juletreet.  |
| Desember | Omreisende julespill  | Til alle barnehagene i Inderøy kommune | Vi bygde en «juletilhenger» og reiste rundt til alle barnehagene med et julespill. Dette ble godt mottatt! 😊  |
| 7. desember | MandagsMiddag | Kjerkstu, Sakshaug  | Juletema  |

Inderøy, 08.10.2021

Silje Vang Pedersen